VIL HA POLET PÅ FLYPLASSEN: Mens vinsalget øker, handles det mindre på polet. Selv ønsker Vinmonopolet å overta taxfree-salget. Foto: LISE ÅSERUD / NTB SCANPIX

Polet ønsker å overta alkoholsalg på flyplassene

Vinmonopolet ønsker å overta alkoholsalget på flyplasser hvis mulig. Begrunnelsen er at vinsalget på polet faller, mens det øker i taxfreebutikkene.

NTB

Oppdatert 17. juli 2013

- Når hver sjuende flaske vin og brennevin i Norge er kjøpt på taxfree, kan det på sikt undergrave vår legitimitet, slik at vi mister vårt samfunnsoppdrag. Den andre bekymringen min går på vår økonomiske bæreevne. Hvis folk slutter å handle hos oss, går det utover vår mulighet til å bygge nye butikker og videreutvikle polet, sier Vinmonopolets administrerende direktør Kai G. Henriksen til Aftenposten. Bakgrunnen for han bekymring er at mens nordmenn drikker mer, handles mindre på Vinmonopolet.

BEKYMRET: Administrerende direktør Kai G. Henriksen mener de bør overta taxfree-salget for å sikre deres legitimitet og økonomisk bæreevne i fremtiden. Foto: BJØRN SIGURDSØN / NTB SCANPIX

OSL har avtale til 2021

Annonse Reise Fly

Hotell

Leiebil

Pakkereiser

Vinmonopolet har ikke vært i kontakt med hverken Avinor eller Oslo lufthavn (OSL) om dette, men han ønsker å vurdere muligheten dersom anledningen byr seg.

Taxfreebutikkene på de fleste av landets flyplasser drives av Travel Retail Norge. Selskapet fikk for et halvt år siden forlenget sin avtale med Avinor og OSL om å fortsette driften av utsalgene. Avtalen løper fram til 2021. Den forrige løp fram til 2017.

Ønsker alt i ett kassesystem

OSLs kommersielle direktør Espen Ettre har ikke noe til overs for Vinmonopolets ønske.

- Det tror jeg hadde vært en dårlig løsning. Ved ankomst, med bare ett kassesystem, ville det vært helt uaktuelt. Taxfreehandel på en flyplass er noe helt annet enn et vinmonopol. Hoveddelen av det vi selger er parfyme, kosmetikk, sjokolade og andre ting, sier Ettre.

På politisk nivå er det fra før kjent at Kristelig Folkeparti er skeptisk til at taxfreesalg av alkohol i det hele tatt eksisterer. Senterpartiet har på sin side programfestet at Vinmonopolet skal overta alkoholsalg i taxfreebutikkene.

Publisert: 17.07.13 kl. 04:45 Oppdatert: 17.07.13 kl. 15:00

Mer om Gardermoen Vin Reiseliv